Publication: Magyar Közlöny
Issue: MK-2000-132 (Year: 2000, Number: 132)
Era: 1990-2004
Section: A 23/1990. (XII. 3.) PM rendelet 4. számú melléklete
Paragraph Index: 1892

a) az „egy- vagy többrétegű öntött talp” olyan kialakított talpat jelent, amelyet öntéssel (pl. fröccsöntéssel vagy centrifugális öntéssel), sajtolásos formázással (pl. nyomás alatti sajtolással) vagy olvasztással egyedileg készítettek. Általában ragasztással, varrással vagy a kettő kombinációjával erősítik azokat a felső részhez, de nem préselési eljárással — az „egyrétegű öntött talp” olyan cipőre vonatkozik, amely felső részből és külső talpból áll; — a „többrétegű öntött talp” olyan cipőre vonatkozik, amely felső részből, (a cipő hosszára teljesen vagy részben kiterjedő) középső talpból és külső talpból áll; — az „öntött” kifejezés a talpnak arra a részére vonatkozik, amelynek alakját öntési folyamattal alakították ki; — a „nem besajtolt” kifejezés olyan lábbelikre vonatkozik, amelyeknek a középtalpát vagy egyrétegű talpát (értelem szerint) a felső résztől külön állítják elő, majd ezután pl. ragasztással, varrással vagy a kettő kombinációjával erősítik azt a felső részhez. Az ilyen cipők eltérnek azoktól a lábbeliktől, amelyeknek a középtalpát vagy egyrétegű talpát (értelem szerint) öntőformában szintetikus anyag besajtolásával rögzítik a forma egyik részét képező felső részhez. Kivéve, ha kifejezetten nem jelzik, a „nem besajtolt” kifejezés nem zárja ki az olyan lábbeliket, amelyek készítésekor másképpen alkalmaznak besajtolásos technikát;

Source: https://magyarkozlony.hu/hivatalos-lapok/78b02323a5f2405af47ec749bd8e479feb5f5231/dokumentumok/e94550d6d25d6a0f26cc5bb6e672e9d44fa616ec/letoltes